# ឃ្លាភ្ជាប់៖

ព្រះយេស៊ូបន្ដនិយាយទៅកាន់ហ្វូងមនុស្សអំពីលោកយ៉ូហានបាទិស្ត។

# តើ​ខ្ញុំ​អាច​ប្រៀបធៀប​មនុស្ស​ជំនាន់​នេះ​ទៅ​នឹងអ្វី?

ព្រះយេស៊ូប្រើសំណួរមួយ ដើម្បីបង្ហាញការប្រៀបធៀបរវាងមនុស្សនៅសម័យនោះ ទៅនឹងអ្វីដែលក្មេងៗអាចនិយាយបាននៅឯផ្សារ។ "នេះជាអ្វីដែលជំនាន់នេះធ្វើដូចគ្នាដែរ"

# ​មនុស្ស​ជំនាន់​នេះ​

"ប្រជាជនដែលកំពុងរស់នៅឥឡូវនេះ" ឬ "ប្រជាជនទាំងនេះ" ឬ "អ្នកជាមនុស្សជំនាន់នេះ"

# គឺដូច​ទៅ​នឹង​កូន​ក្មេង​ដែល​កំពុងលេង​នៅ​តាមទី​ផ្សារ ...តែអ្នក​ពុំ​ព្រម​យំ​ដែរ

ព្រះយេស៊ូប្រើរឿងប្រៀបប្រដូចមួយ ដើម្បីពិពណ៌នាអំពីមនុស្សនៅសម័យនោះ។ ព្រះអង្គប្រៀបធៀបពួកគេទៅនឹងក្រុមកុមារ ដែលព្យាយាមឲ្យក្មេងផ្សេងទៀតលេងជាមួយពួកគេ។ ប៉ុន្តែ ទោះបីពួកគេធ្វើយ៉ាងណាក៏ដោយ ក្មេងដទៃទៀតនឹងមិនចូលរួមជាមួយពួកគេទេ។ ព្រះយេស៊ូមានន័យថា មិនមានបញ្ហាទេ បើព្រះអង្គបញ្ជូននរណាម្នាក់ដូចជាលោកយ៉ូហានបាទិស្ត ដែលរស់នៅក្នុងវាលខ្សាច់និងតមអាហារ ឬនរណាម្នាក់ដូចព្រះយេស៊ូដែលប្រារព្ធជាមួយមនុស្សមានបាប ហើយមិនតម។ ប្រជាជនជាពិសេសពួកផារីស៊ី និងអ្នកដឹកនាំសាសនានៅតែរឹងរូស បដិសេធមិនទទួលយកសេចក្តីពិតរបស់ព្រះជាម្ចាស់។

# ទី​ផ្សារ

ជាតំបន់ដែលធំទូលាយ មានខ្យល់អាកាសល្អដែលមនុស្សទិញ និងលក់របស់របរ។

# យើង​បាន​ផ្លុំ​ខ្លុយឲ្យអ្នក

"យើង" សំដៅទៅលើកុមារដែលអង្គុយនៅផ្សារ។ នៅទីនេះ "អ្នក" គឺពហុវចនៈហើយសំដៅទៅលើក្រុមកុមារដទៃទៀត។

# តែ​អ្នក​ពុំ​ព្រម​រាំ​ទេ

"ប៉ុន្តែអ្នកមិនបានរាំតាមតន្រ្តីរីករាយ"

# យើង​បាន​កាន់ទុក្ខ

មានន័យថា ពួកគេច្រៀងចំរៀងកំសត់ៗ ដូចជាស្ត្រីបានធ្វើនៅក្នុងពិធីបុណ្យសព។

# តែអ្នក​ពុំ​ព្រម​យំ​ដែរ

«ប៉ុន្តែអ្នកមិនបានយំជាមួយយើងទេ»
